
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի մարտի 21-ի թիվ 42-Լ-2023

ՀԱՇՎԵՔՆՆԻՉ ՊԱԼԱՏՈՒՄ ԷԹԻԿԱՅԻ ԿԱՆՈՆՆԵՐԻ ԳՈՐԾՆԱԿԱՆ ԿԻՐԱՌՄԱՆ ՄՇՏԱԴԻՏԱՐԿՈՒՄ ԻՐԱԿԱՆԱՑՆԵԼՈՒ ՄԱՍԻՆ
	
[bookmark: _Hlk522115957]Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ կետով, Հաշվեքննիչ պալատի 2022 թվականի դեկտեմբերի 28-ի թիվ 263-Լ որոշմամբ, ի կատարումն Հաշվեքննիչ պալատի 2022 թվականի նոյեմբերի 24-ի թիվ 224-Լ որոշման հավելված 1-ի 3-րդ մասի 1-ին կետի ՝ Հաշվեքննիչ պալատը

Ո Ր Ո Շ ՈՒ Մ  Է`

1. Հաշվեքննիչ պալատում իրականացնել էթիկայի կանոնների գործնական կիրառման մշտադիտարկում (այսուհետև՝ Մշտադիտարկում), որի համար ստեղծել աշխատանքային խումբ հետևյալ կազմով՝
1) Աննա Ակբալյան, Մեթոդաբանության, վերլուծության և միջազգային կապերի վարչության փորձագետ,
2) Վահե Ազարյան, Մեթոդաբանության, վերլուծության և միջազգային կապերի վարչության գլխավոր մասնագետ,
3) Անի Կարապետյան, Անձնակազմի կառավարման բաժնի բարեվարքության հարցերով կազմակերպիչ։
2. Լիազորել աշխատանքային խմբի անդամներին Մշտադիտարկման ընթացքում հարցազրույցների միջոցով անմիջականորեն հաղորդակցվել հաշվեքննություն իրականացրած կառուցվածքային ստորաբաժանումների ղեկավարների և  հաշվեքննողների հետ՝ արդյունքները քննարկելով կառուցվածքային ստորաբաժանումների գործունեությունը համակարգող Հաշվեքննիչ պալատի անդամների հետ։
3. Մշտադիտարկման աշխատանքների վերջնաժամկետ սահմանել 2023 թվականի մայիսի 31-ը:
4. Մշտադիտարկման համար գնահատման ենթակա ժամանակաշրջան սահմանել 2022 թվականի հունվարի 1-ից 2023 թվականի փետրվարի 28-ը ներառյալ։
5. Հանձնարարել աշխատանքային խմբին՝
1) Մշտադիտարկումն իրականացնել Հաշվեքննիչ պալատի 2022 թվականի դեկտեմբերի 28-ի թիվ 263-Լ «Հաշվեքննիչ պալատում էթիկայի կանոնների գործնական կիրառման մշտադիտարկման կարգը հաստատելու մասին» որոշման դրույթներին համապատասխան,
2) Մշտադիտարկման աշխատանքների խոչընդոտներ առաջանալու դեպքում դրանց վերաբերյալ անմիջապես զեկուցել Հաշվեքննիչ պալատին,
3) Մշտադիտարկման արդյունքների զեկույցը ներկայացնել Հաշվեքննիչ պալատին:
6. Սույն որոշումն ուժի մեջ է մտնում հրապարակման հաջորդող օրվանից:

